Reţinerea lui Florin Salam pe aeroportul din New York după ce a fost prins cu 100.000 de euro pe care nu i-a putut justifica a fost subiectul weekend-ului trecut, însă până acum nu s-a ştiut câţi bani a avut de fapt manelistul. În realitate, Salam a câştigat 200.000 de dolari în perioada petrecută în SUA, însă jumătate din bani au fost tocaţi de Roxana Dobre , iubita lui.

Femeia frumoasă cu cheltuială se ţine, iar Roxana Dobre confirmă asta. Potrivit apropiaţilor manelistului, bruneta ”sparge” 10.000 de euro pe zi atunci când merge cu acesta în afara ţării, lucru care s-a întâmplat şi la New York. ”Cei care-l cunosc pe Florin ştiu că Roxana aruncă cu banii în stânga şi-n dreapta, iar atunci când pleacă cu acesta în străinătate se dezlănţuie. Are o cotă de aproximativ 10.000 de euro pe zi. Cumpără genţi, haine, parfumuri, etc, evident de la cele mai faimoase branduri, iar asta costă”, a declarat pentru CANCAN.ro un apropiat al lui Florin Salam. (AFLĂ CE A DECLARAT PATROANA LOCALULUI ÎN CARE A CÂNTAT MANELISTUL).

Potrivit acestuia, manelistul a câştigat din concertele pe care le-a susţinut în America 200.000 de dolari, însă pe aeroport mai avea doar jumătate din sumă.”100.000 de dolari au fost cheltuiţi de Roxana în timpul petrecut în America. A luat magazinele la rând, a cumpărat numai haine de lux şi a cheltuit 10.000 de dolari în fiecare zi. Aşa se explică diferenţa dintre suma câştigată de Florin în urma concertelor din America şi cea găsită de poliţişti pe aeroport”, a mai spus apropiatul lui Salam. Ca să se asigure că Roxana nu rămâne fără bani, manelistul şi-a luat măsuri de precuaţie încă de la plecarea din România. Patroana localului în care a cântat salam a declarat pentru CANCAN că acesta venise de acasă cu 15.000 de dolari. (CITEŞTE PRIMA DECLARAŢIE A MANELISTULUI)